Օլեքսի Կուլեբա

**Օլեքսի Վլադիմիրովիչ Կուլեբա** (, ), ուկրաինացի պետական, հասարակական և քաղաքական գործիչ։ 2024 թվականի սեպտեմբերի 5-ից Ուկրաինայի վերակառուցման հարցերով փոխվարչապետ - համայնքների և տարածքների զարգացման նախարար։ 2023 թվականի հունվարի 24-ից մինչև 2024 թվականի սեպտեմբերի 5-ը եղել է Ուկրաինայի նախագահի աշխատակազմի ղեկավարի տեղակալ։ 2022-ից մինչև 2023 թվականը՝ Կիևի տարածաշրջանային պետական վարչակազմի նախագահ։

Եղել է Կիևի քաղաքային պետական վարչակազմի նախագահի տեղակալ՝ ինքնակառավարման լիազորությունների իրականացման գծով (2021-2022 թվականներ)։ Կիևի քաղաքային խորհրդի քաղաքաշինության վարչության տնօրեն (2019-2021), Կիևի մարզի Ռժիշչևի քաղաքային խորհրդի պատգամավոր (2010-2015): Պետական կառավարման գիտությունների թեկնածու է  (2013):

## Կենսագրություն
Կուլբան ծնվել է 1983 թվականի օգոստոսի 8-ին Կիևում, լրագրող և գրող Վլադիմիր Կուլեբայի ընտանիքում։

## Կրթություն
2005 թվականին ավարտել է Կիևի Վադիմ Գետմանի անվան ազգային տնտեսագիտական համալսարանը՝ միջազգային տնտեսագիտության մասնագիտությամբ, և ստացել է միջազգային տնտեսագիտության մագիստրոսի աստիճան։

2005-2008 թվականներին սովորել է Ուկրաինայի նախագահին առընթեր պետական կառավարման ազգային ակադեմիայի ասպիրանտուրայում։

Պետական կառավարման գիտությունների թեկնածու է։

## Կարիերա
2005 թվականին եղել է Կիևի մարզային խորհրդի «Կիև-Մեդիա» հանրային կոմունալ ծառայությունների ընկերության ղեկավարը Կիևում։

2005-2008 թվականներին՝ Ուկրաինայի ժողովրդական պատգամավորի օգնական։

2007-2010 թվականներին եղել է «Խոնին և գործընկերներ» ՍՊԸ-ի գլխավոր տնօրեն։

2010 թվականին՝ «Բարձրագույն ուսումնական հաստատություն» Անձնակազմի կառավարման միջտարածաշրջանային ակադեմիա» բաժնետիրական ընկերության ինքնակառավարման կազմակերպման ամբիոնի ավագ դասախոս։

2010-2015 թվականներին եղել է Կիևի մարզի Ռժիշչևի քաղաքային խորհրդի պատգամավոր։

2014 թվականին նա կամավորական հիմունքներով աշխատել է որպես Կիևի քաղաքային խորհրդի պատգամավորի օգնական։

2015-2016 թվականներին դասախոսել է Մ.Պ. Դրագոմանովի անվան Ազգային մանկավարժական համալսարանի իրավագիտության և ոլորտային իրավական առարկաների ամբիոնում։

2016-2017 թվականներին՝ Կիևի քաղաքային խորհրդի (Կիևի քաղաքային պետական վարչակազմ) գործադիր մարմնի՝ Կիև քաղաքի ջրային ֆոնդի հողերի պաշտպանության, պահպանման և շահագործման քաղաքային ձեռնարկության «Պլես» գլխավոր տնօրենի խորհրդական (կամավոր հիմունքներով)։

2018-2019 թվականներին եղել է Կիևի «Ասպեր» ՍՊԸ-ի գլխավոր տնօրեն։

2019-2020 թվականներին եղել է Կիևի քաղաքային խորհրդի գործադիր մարմնի (Կիևի քաղաքային պետական վարչակազմ) քաղաքաշինության վարչության տնօրեն։

2021 թվականի հունվարի 1-ից մինչև 2022 թվականի փետրվարի 7-ը եղել է Կիևի քաղաքային պետական վարչակազմի նախագահի առաջին տեղակալ՝ ինքնակառավարման լիազորությունների իրականացման հարցերով.

2022 թվականի փետրվարի 8-ից մինչև 2022 թվականի մարտի 15-ը եղել է Կիևի տարածաշրջանային պետական վարչակազմի նախագահ։

Մայրաքաղաքի և Կիևի մարզի պաշտպանությունն ամրապնդելու նպատակով, Ուկրաինայի նախագահ Վլադիմիր Զելենսկին մարտի 15-ին տարածաշրջանային ռազմական վարչակազմի նոր ղեկավար է նշանակել Ուկրաինայի հերոս, գեներալ-լեյտենանտ և համատեղ ուժերի գործողության հրամանատար Ալեքսանդր Պավլյուկին։ Ալեքսեյ Կուլեբան զինվորական ղեկավարությանը օգնում է մարտի 16-ից։

2022 թվականի մարտից մինչև մայիս եղել է Կիևի տարածաշրջանային ռազմական պետական վարչության պետի ոչ շտաբային խորհրդականների խմբի ղեկավար։

2022 թվականի մայիսի 21-ից մինչև 2023 թվականի հունվարի 24-ը եղել է Կիևի տարածաշրջանային պետական վարչակազմի նախագահ։

2023 թվականի հունվարի 24-ից մինչև 2024 թվականի սեպտեմբերի 5-ը եղել է Ուկրաինայի նախագահի աշխատակազմի ղեկավարի տեղակալ։

2024 թվականի սեպտեմբերի 5-ին Գերագույն ռադան աջակցել է Կուլեբայի նշանակմանը Ուկրաինայի վերակառուցման հարցերով փոխվարչապետի՝ համայնքների և տարածքների զարգացման նախարարի պաշտոնում։ Կողմ են քվեարկել խորհրդարանի 240 անդամներ (անհրաժեշտ 226-ից)։

2025 թվականի հուլիսի 16-ին Ուկրաինայի Գերագույն ռադան ցրել է Շմիգալի կառավարությունը։ 2025 թվականի հուլիսի 17-ին Ուկրաինայի Գերագույն ռադան քվեարկե; է Ուկրաինայի նոր կառավարության օգտին, որում Կուլեբան պահպանել է իր պաշտոնները՝ որպես նախարար և փոխվարչապետ։

## Հասարակական գործունեություն
2001 թվականին հիմնադրել է «Բասկետբոլի դպրոց» հասարակական կազմակերպությունը։ 2001-ից մինչև 2019 թվականը եղել է «Բասկետբոլի դպրոց» հասարակական կազմակերպության տնօրենը։

## Ընտանիք
Նա ամուսնացած է Գալինա Դմիտրիչենկո-Կուլեբայի հետ և ունի երկու դուստր։

## Պարգևներ
* Բոգդան Խմելնիցկիի 3-րդ աստիճանի շքանշան (2022 թվականի մարտի 24)՝ *Ուկրաինայի պետական ինքնիշխանության և տարածքային ամբողջականության պաշտպանության գործում ցուցաբերած նշանակալի անձնական ներդրման, ռուս զավթիչներից բնակեցված տարածքների պաշտպանության կազմակերպման գործում ցուցաբերած քաջության և անձնուրաց գործողությունների համար*։

## Ծանոթագրություններ

## Արտաքին հումներ
* Сайт Киевской ОГА
* Киевсовет назначил новых заместителей мэра по вопросам осуществления самоуправляющихся полномочий // Сайт Киевского городского Совета, 08.12.2020
* Руководство КГГА // Официальный портал г. Киева
* Алексей Кулеба
* Зеленский назначил Алексея Кулебу главой Киевской ОГА // Радио Свобода, 09.02.2022
* Киевсовет назначил четырёх новых заместителей Кличко по осуществлению самоуправляющихся полномочий // Интерфакс-Украина, 08.12.2020
* Кандидатуру Алексея Кулебы на должность главы Департамента городского благоустройства КГГА рекомендовал Ермак, — Кличко // Цензор. Нет, 03.04.2020
* Департамент городского благоустройства исполнительного органа Киевского городского совета (Киевская городская государственная администрация)
* Кулеба О. В. // Е-декларация, 2019

 
Կատեգորիա:Ուկրաինայի նախարարներ
Կատեգորիա:Ուկրաինայի քաղաքական գործիչներ